JohanHeinsen/ENO huggingface dataset:
Berlingske Tidende, 1836-03-12
J Overeensstemmelse med det Foranførte er det derfor, at Provindsialstændernes Forsamling i dybeste Underdanighed vover at indstille til Deres Majestæts allerhøieste Overveielse: 1) At det fra saamange Sider yttrede Ønske og Stænderforhandlingernes Offentlighed allernaadigst maa for Fremtiden vorde opfyldt med Hensyn til de danske Provindsialstænders Forsamlinger, dog saaledes, at Afstemningerne undtages fra denne Offentlighed, og at Forsamlingen kan tage Beslutning om, at enkelte Forhandlinger ikke skulle være offentlige. 2) At Stændernes Tidende maa meddele de kongelige Propositioner og Proponenternes Andragender, naar de ere oplæste, samt at Talernes Navne kunne blive anførte i Tidenden, uden Hensyn til om de stille Amendements. No 52.
Berlingske Tidende, 1836-03-12
Sagen angaaende en Forandring i Assurancen for Landbygninger. (See denne Tidende No. 63–64 og 6566).
Berlingske Tidende, 1836-03-12
Kammerherre Castenschjold har om den ovennævnte Gjenstand forelagt Stændernes Forsamling et Andragende, som han havde motiveret i et trykt Skrift, der var blevet omdeelt til samtlige Deputerede), og gik ud paa, at Forsamlingen vilde indstille tilHans Majestæt: 1) "At et nyt Regulativ, hvorefter de forskjellige Bygningsarter for Fremtiden blive at optage i Brandforsikkringen, maatte udarbeides, hvis Basis skulde være en nøiagtig Classification af Bygningerne efter deres Bestanddele, og hvorved Hensyn maatte tages til deres Beliggenhed og deraf flydende større eller mindre Resico for Brandskade, hvorfra skulde udledes Normen for den Deel af deres effective Værdi, til hvilken de kunde antages til Forsikkring; og maatte formeentligen Kirkerne udgjøre en ganske særskilt Klasse. 2) At en dermed stemmende og en derefter lempet Tarif for Assurancepræmierne maatte fastsættes og bekjendtgjøres. 3) At summariske Regnskaber maatte aflægges halvaarligt, og de detaillerede hvert Aar inden Midten af December, af hvilke maatte tryktes et saa tilstrækkeligt Oplag, at Enhver for en billig Priis kunde erhverve sig samme. 4) At Omkostningerne ved Bestyrelsen maatte indskrænkes, især derved at Branddirecteurposterne efterhaanden inddroges, og Brandassurancens egne Medlemmer overtoge deres Forretninger. 5)
Berlingske Tidende, 1836-03-12
Kjöbenhavn. Trykt i det Berlingske Officin, med Hurtigpresse.
Berlingske Tidende, 1836-03-14
ei sent se. og Jon den til. ei. evposter legerede. riderlingske politiske
Berlingske Tidende, 1836-03-14
vertissements. idende. Udgivet og forlagt ved Brødrene Berling; redigeret af Archiater Schönberg. Mandagen den 14 Marts. Sk. No 65.
Berlingske Tidende, 1836-03-14
Udenlandske Efterretninger. England.
Berlingske Tidende, 1836-03-14
London, den 4de Marts. – J Underhusets Møde den 1ste d. M. besluttedes at nedsætte en StænderComittee til at undersøge og at afgive Jndberetning angaaende de indbragte Jernbane-Biller. J Mødet Dagen efter raadsloges i Comitteen over de Defensorer, der skulle bevilges de piinligt Anklagede, og derpaa optoges igjen den tidligere udsatte Debatte over Municipalitets-Valgene i Poole, og en Undersøgelses-Committee udnævntes, Lord G. Sommerset meldte i den fraværende Lord F. Eger tons Navn, at denne vilde foreslaae, at bemyndige den, i Anledning af de irske Municipaliteter nedsatte Comittee til at gjøre saadanne Forslag, der kunde egne sig til at fremme hiin Corporations fuldkomne Opløsning. Sir Robert Peel ansaae det ikke for hensigtsmæssigt, selv at forsvare det af ham forkyndte Amendement til den irske Municipalitets-Reform Bill, sandsynligviis fordi Udsigterne til et heldigt Udfald kun ere maadelige. Gaar kom endelig kun Gjenstande af blot indenlandsk Jnteresse paa Bane. Lord John Russell meldte blandt Andet, at en Deel af Straffen var af Kongen blevet eftergivet Dorchester=Daglønnerne, der for to Aar siden bleve dømte til Transportation, formedelst Deeltagelse i Haandværker-Foreningerne.
Berlingske Tidende, 1836-03-14
J Overhusets Møde i Gaar udsatte Marquis Londonder, i Anledning af Lord Winchelsens Fraværelse, sit Forslag, angaaende Orangist-Logerne, indtil den 7de d. M. De ministerielle Blade ere af den Mening, at Lorden vilde handle aller fornuftigst naar han ganske tog sit Forslag tilbage, da han dog kun skader sig selv og sine Venner ved paany at røre op i det neppe tilendebragte Anliggende. – Blandt andre, Orangist-Logernes Ophævelse angaaende Skrivelser, indeholde de engelske Blade ogsaa en Skrivelse fra Hertugen af Cumberland til Orangisterne i England, i hvilken han anbefaler dem Ordenens Opløsning. Under disse Omstændigheder anerkjender man almindeligt Ministeriets Maadehold, der ganske nylig atter har tilkjendegivet sig, idet alle i Jrland for Assiserne incaminerede Processer mod Orangister, i Anledning af de ved deres Processioner foraarsagede Uroligheder og Tumulter, ere ophævede. Dog kunne de, der ere blevne anklagede for de, ved slige Lejligheder forefaldne Mord, naturligviis ikke undgaae Straf. Skibet "Pantalon", der har bragt Depescherne, angaaende Englands tilbudte Mægling til Ny-Pork, afseilede den 13de f. M. fra denne sidste Plads og ankom i Gaar til Portsmouth. Noget Officielt har man dog endnu ikke faaet at vide om Jndholdet af Præsident Jacksons Svar; men man tvivler ingenlunde om, at dette er af den Natur, at Muligheden af en Krig mellem Frankerig og de forenede Stater nu aldeles er forsvundet. Efter Privatbreve at dømme, lader det til, at "Pantalon" kun medbringer den formelle Underretning om Mæglingens Antagelse. Det er iøvrigt mærkeligt nok, at den som Præsident Jacksons Organ betragtede Globe indtil den 6te f. M. kun har indeholdt Anmeldelsen, om, at Tilbuddet af Mægling er blevet gjort, tilligemed den Erklæring, at den (Globe) ikke veed hvilken Beslutning Præsidenten og hans Cabinet have taget. Et betydeligt Ny-Yorker Blads Correspondent, hvis Brev er dateret fra Washington, yttrer Følgende: "Det hedder her, at Mæglingen ikke er blevet antaget i den Form, som den er tilbudt i men kun under saadanne Betingelser, der overlade Spørgsmaalets Afgjørelse, angaaende Etiqvetten mellem begge Nationer, til Vedkommende selv. Det lader ikke til, at de forenede Stater ved MæglingsTilbuddets Antagelse ville indlade sig paa meere, end at modtage Skadesløsholdelsessummen fra det brittiske Skatkammer, istedetfor fra selve Frankerig. Jmidlertid haaber man, at England, hvem det forAlvor er om Fredens Opretholdelse at gjøre, vil vide at bortrydde enhver Vanskelighed. Det hedder, at Sir Charles Vaughan, den tidligere brittiske Gesandt i Washington, ufortøvet skal afsendes til de forenede Stater, for at styre Underhandlingerne. Congressen har endnu ikke faaet noget Budskab angaaende Mæglings-Tilbuddet, og formodentlig vil saadant overhovedet slet ikke skee. Sandsynligviis vil den først efter Forhandlingernes Tilendebringelse faae Anmeldelse derom.
Berlingske Tidende, 1836-03-14
Frankerig.
Berlingske Tidende, 1836-03-14
Paris, den 2den Marts. – Efterat have meddeelt Marschal Clauzels Depesche til Krigsministeren, tilføjer "Moniteuren", at der tillige er indløbet en officiel Beretning fra ham, der omstændeligt indbefatter den hele Expedition til Tlemecen, og som naaer til den 15de Februar. Den franske Armee – hedder det videre – har rigtignok intet Øjeblik svævet i nogen alvorlig Fare, men den har dog havt at kæmpe med en snild og standhaftig Fjende, og Marschal Clauzels hele Erfaring udfordredes, for at byde Abdel Kader Spidsen; thi denne har ingenlunde været modløs, som man feilagtigt har indbildt sig.
Berlingske Tidende, 1836-03-14
Tydskland. J Berlin ere mange Haandværkssvende nylig blevne fængslede; man troer, at der dennegang ligger større Forbrydelser end sædvanlig til Grund. Et løjerligt Optrin, som man har leet meget af, fandt nylig Sted i samme Hovedstad. En forhenværende Huus hovmesterinde hos en afdød Minister for de udenlandske Anliggender, som mod dennes Arvinger havde tabt en betydelig Proces, var geraadet i en saa bundløs Gield, at Fængslet allerede var hende vis. Pludselig forsvandt hun, og først efter fire Ugers Forløb fandt man hende i en Grenadeers Dragt hun blev nu anholdt og bragt til Gjeldsarresten, hvor hun maatte skifte sin krigeriske Dragt med en qvindelig.
Berlingske Tidende, 1836-03-14
Sverrig. Af Gjest Baardsen Sogndalsfjærens Levnets Beskrivelse, forfattet af ham selv, er i disse Dage udkommet en svensk Oversættelse.
Berlingske Tidende, 1836-03-14
J et Præstegield i Nærheden af Calmar, er en Huusmandskone nedkommen med et dødfødt Pigebarn, der havde tvende Ansigter, hvoraf det ene var nogenlunde veldannet Fosteret havde tre Øine, hvoraf det ene, næsten dobbelt saa stort som de øvrige, sad imellem begge Ansigter. Halsen var meget bred og Brystet usædvanlig stort, og det Hele tydede hen paa, at Misfosteret var fremkommet ved en Sammen vært af Tvillinger. Dog vare Hænder, Arme, Laar, og Been af almindelig Dannelse, og i Forhold til Fosterets Størrelse endog veldannede.
Berlingske Tidende, 1836-03-14
Norge. Christiania, den 5te Marts. – Det i forrige Maaned i Skien afholdte Marked har været temmelig livligt og rigt besøgt, da det begunstigedes ved godt Veir og Føre; dog var Omsætningen i det Hele ikke betydelig. Handelen med Skind skal ej have været ganske ubetydelig, medens der sporedes Mangel paa Jndustri- og adskillige Sorter Haandværks Producter. Denne Mangel tør maaskee for Fremtiden afhielpes noget derved, at den iaar foranstaltede Haandværks- og Jndustri-Udstilling, som vel dennegang ej var betydelig, vil, som man haaber, blive større for Fremtiden, efterhaanden som man overtydes om den Nytte, en saadan offentlig Udstilling medfører. Der herskede i Markedstiden en særdeles god Orden i Byen.
Berlingske Tidende, 1836-03-14
J Stiftelsen for Sindssvage i Christiania ere i Aaret 1835 behandlede 35 Sindssvage, hvoraf til ere udgaaede helbredede, een uhelbredet; tre døde, og 21 vare tilbageliggende ved Aarets Udgang.
Berlingske Tidende, 1836-03-14
J Christianias Fattigvæsens Sygehuus ere i Aaret 1835 behandlede 277 Syge, hvoraf 227 ere udgaaede helbredede, sex i Bedring, tre uhelbredede; otte ere døde, og 33 vare tilbageliggende ved Aarets Slutning. De Syges Forpleining har overhovedet kostet Fattigvæsenet 21 s. daglig for hver Syg Natten til den 2den Marts skete der Jndbrud i Ullensagers Hovedkirke, hvorved der dog ikke skal være borttaget Andet end tvende Dreiels-Alterduge, hvoraf den ene var ganske ny. Gierningsmanden er ikke opdaget.
Berlingske Tidende, 1836-03-14
Bergen, den 26de Februar. – Til idag Middag ere paa Fiskebryggens Contoir anmeldte som hertil udkomne 109 Jagter med 13,980 Tdr. fersk Sild fra Røvær, Karsund og Hisken. Prisen er fra 6 Ort til 8 Ort 20 sk. pr. Tønde.
Berlingske Tidende, 1836-03-14
Stavanger, den 26de Februar. - Ogsaa i afvigte Uge have vi jevnlig havt nogen Tilførsel af fersk Sild, deels de Laase, som stode ved Hyldings verne, deels fra Bukken, hvor man fiskede noget Ubetydeligt, og fra den nordlige Kant af Karmen, hvor mange Laase ere satte, men hvor Garn-Fiskeriet et ubetydeligt. Herfra erholder Bergen, som d. 22de kun havde faaet 7 til 8000 Tønder, endeel Sild. Sydenfor Stavanger er Fiskeriet allevegne ophørt. Man antager, at der i Flekkefjord og Omegn ere nedsaltede 120 til 150,000 Tønder Sild, i Egersund 10 til 12,000 Tønder, og for Stavanger 50 til 60,000 Tdr. Prisen paa den ferske Sild er fremdeles lige høi.
Berlingske Tidende, 1836-03-14
Jndenlandske Efterretninger. Thisted, den 5te Marts. – Efter Meddelelse af Lloyds Agent Hr. Consul Nissen hersteds indkom for nogle Dage siden gjennem Agger-Canal det Hamborger Skib, Huon, ført af Capitain v. Holt.
Berlingske Tidende, 1836-03-14
bemeldte Skib, der var bestemt til Krick i LiimfjorDen, har allerede indtaget sin Ladning, bestaaende af Smør, Uld og Vox m. m. og er igjen udklareret til Hjemstedet Hamborg.
Berlingske Tidende, 1836-03-14
At Agger-Canal ogsaa har vakt Opmærksomhed i Udlandet er vist, og dette sees bedst deraf, at en Fremmed med Localiteten ubekjendt Skipper end ikke i Februar Maaned frygter at sejle ind i samme. Det var meget at ønske, at Regjeringen vilde understøtte denne Sejlads, der kan blive af uberegnelige Fordele for Landet, ved at lade opføre Sømærker til Veiledning ved Jndseilingen, samt ved at ansætte examinerede Lodser til Afbenyttelse for vedkommende Skibsførere.
Berlingske Tidende, 1836-03-14
J Nr. 39 af Aarhuus Stifts-Tidende findes Følgende: En Dame, nu lidende af arvelige Gigtmerter, var for omtrent 50 Aar siden bleven inokuleret med naturlige Kopper, og havde havt disse meget stærkt. For kort siden blev jeg kaldt til hende, for at vaccinere hendes Tjenestepige. Fruen leed just selv af et heftigt Gigtanfald i den høire Haand; den var svullen og smertede meget. Derhos befandt hele Systemet sig i en feberagtig Tilstand. Medhendes Samtykke inokulerede jeg noget af Materien, i den lidende Haand, i den Hensigt, at erfare, om hun vilde vorde angreben af Koppesygdommen, og hvad Virkning dette vilde have paa Gigten. Med glad Overraskelse bemærkede jeg, at hun ikke blot fik de ved denne Lejlighed sædvanlige Sygdomstilfælde, men Svulsten og Smerten forlode umiddelbart derpaa hendes Arm, og kort efter befandt hun sig fuldkommen vel. Det tilbageblevne Ar er af den sædvanLige porøse Natur.
Berlingske Tidende, 1836-03-14
En practiserende Læge. Aalborg, den 5te Marts. – En Bissekræmmer er i Nat paagreben af Politiet i Lillevorde, og de hos ham forefundne Varer bragte her til Byen.
Berlingske Tidende, 1836-03-14
Kjøbenhavn, den 14de Marts. Kl. 2 om Natten mellem afvigte Løverdag og Søndag opkom Jld i Hr. Bentsens Jernstøberi paa Vester Gro, hvilken dog snart ved den tililede Brandhielp blev slukket, saaat kun en Deel af Taget og nogle af Støberiets Modeller opbrændte.
Berlingske Tidende, 1836-03-14
Ved allerhøieste Rescript af 4de Marts til Amtmanden over Ringkjøbing Amt, er det tilladt, at det, følge allerhøieste Rescript af 14de Marts 1833, fra Christianshede i Bording Sogn til Lundbye i Gjellerup Sogn for et Tidsrum af to Aar henflyttede Foraarsmarked for Fremtiden maa afholdes paa sidstnævnte Sted. Den ved sin utrættelige Virksomhed, sin Drivtsaand og sin almeennyttige Jver fordeelagtig bekjendte Hr. C. Panie i Elmhorn, har ladet trykke og uddele mange Exemplarer af et Skrivt betitlet: Kurze Vemerkungen zur beforderung des Obsthaues auf dem Lande. Desuden har han ogsaa sørget for kyndige Folk, der i Omegnen have Tilsyn med Frugttræernes Plantning og der kunne give Anviisning til deres kunstmæssige Jndpodning.
Berlingske Tidende, 1836-03-14
J Ugen fra den 5te til den 12te Marts ere heri Staden ægteviede 12 Par, fødte ere 66, hvoraf 33 Drenge og 33 Piger; døde ere 52, hvoraf 19 Mænd, 18 Qvinder, 8 Drenge og 7 Piger. Under ovennævnte 52 Døde ere indbefattede 11, som døde i Fødsels- og Pleiestiftelsen. Saaledes ere 14 flere fødte end døde. – De angivne 52 Døde ere bortrykkede af følgende Aarsager: Alderdom 6, Betændelsesfeber 2, Brystkrampe 1, Brystsyge 6, Brækning 1, Cachexi 1, druknet 1, dræbt sig selv 1, dødfødte. 2, Gigt 1, indvortes Svaghed 4, Kighoste 1, Koldbrand 1, Kopper 1, Krampe 7, Kræft 2, Nervefeber 1, Slagflod 2, Strubehoste 1, Svindsot 5, Typhusfeber 1, Vattersot 4.
Berlingske Tidende, 1836-03-14
Kjøbenhavn, den 17de Marts. Posten ankom i Morges Kl. 1 1/2. Det deeltageligste Nye, de medbragte Tidender indeholde, er følgende.
Berlingske Tidende, 1836-03-14
England. – For nylig læste man i nogle af Fastlandets absolutistiske Tidender en foregiven Skrivelse fra en portugisisk Cavalleri=Lieutenant de Sousa Cannavaro fra Combra, af 10de Januar, til den unge Prinds Ferdinand af Sachsen-Coburg hvori der med frække Udtryk protesteres mod denne Sidstes Formæling med Dronningen af Portugal.
Berlingske Tidende, 1836-03-14
Times meddeler den ogsaa nu, som trykt til alle fremmede Diplomater i London, til alle engelske Ministre, flere Statsmænd og indsendt til flere Tidender; den tilføjer: "Det undertegnede Navn tilhører en sindssvag ung Officeer, som er forelsket i Dronningen, og, som Malvolio i Skuespillet indbilder sig, at finde Gjenkjærlighed, fordi hans Dronning behandler ham med godmodig Høflighed; men Brevets Forfatter har paa en skamløs og bedragerisk Maade, misbrugt hiin sindsvage Ynglings Navn som Skjul for den slette Hensigt, at lægge Hindringer i Vejen for Formælingen. Brevet er fabrikkeret i London, (og tillige trykt der) af en af de miguelitiske Myrmidoner. Det er en ubetydelig, men ikke desto mindre slet Streg.
Berlingske Tidende, 1836-03-14
Til London ankom for nylig fra St. Petersborg, Hr. v. Berg, der er ansat her som en af de russiske Gesandtskabs-Secretairer. Han medbragte Depescher, der skulle være af stor Vigtighed. For nogle Dage siden afsendte den russiske Gesandt en Coureer til St. Petersborg.
Berlingske Tidende, 1836-03-14
Efter Courier har man i Sinde at slaae en ny Bro over Themsen mellem Waterlov- og Westminster-Broen.
Berlingske Tidende, 1836-03-14
Frankerig. – Der vedbliver endnu daglig at strømme flere Mennesker til Caffehuset de la Renaissance i Paris, hvor den berygtede Nina Las save ligesom forevises for Penge. Den første Dag betalte de Nysgierrige 60 Centimer, og erholdt derfor endog Drikkevarer, næste Dag steeg Entreen til en Frank, uden at der fulgte Noget med i Kjøbet, og siden d. 25de Febr. koster den endog to Franker. Alene den 24de havde Caffehuset en Jndtægt af 5000 Franker. Englænderne synes at ville overgaae Franskmændene i denne Daarskab; thi en Englænder har allerede engageret Nina til, naar hendes tre Maaneders Contract er udløbet i Paris, at lade sig forevise et halvt Aar i Storbrittanien og Jrland. Hun skal derfor have 30,000 Franker, hvoraf Halvdelen, forud udbetales. Spanien. – Efterretningerne fra Madrid naae til den 27de f. M. Dagen i Forvejen vare Procuradores Valgene i hele Spanien, men man kjendte kun Resultatet af Valgene i Hovedstaden; disse vare faldne paa de Herrer Calderon de la Barca, Antonio Martel, de Olozage (Madrids Civil Gouverneur), Mendizaval og Manuel Cantero. Man troede almindeligt, at Fleertallet af Valgene i Provindserne var faldet ud i en langt meer fremrykket Liberalismes Aand, end Cabinettets hidtilværende Liberalisme, og man ventede, i saa Fald at see Cabinets=Præsidiet gaae fra Hr. Mendizaval over til Hr. Jsturiz.
Berlingske Tidende, 1836-03-14
Fra det nordlige Spanien meldes, at den lille Fæstning Plencia, der ligger ved Havet, tre Lieues nordøstligt for Bilbao, er den 25de f. M. ved Capitulation kommet i Carlisternes Hænder. Man frygtede for, at den befæstede Stad Liqueitio snart vilde have samme Skjæbne.
Berlingske Tidende, 1836-03-14
J andre Breve fra Madrid hedder det, at Hr. Jsturiz vilde overtage Portefeuillen for de udenlandske Anliggender, og at den franske Regjering, havde tilkjendegivet den spanske sin Beslutning, at meddele 6000 Bjergboere i de fransk baskiske Provindser Tilladelse til at træde ind i den spanske Dronnings Tjeneste. – Canonicus Batanero var flygtet ind i Sorias Skove og var ganske omringet der. - J Madrid vare Fonds stegne. Beløbet af Spaniens hele udenlandske Gield anslaaes til 32,000,000 Pund Sterling; til Renternes Betaling udfordres der følgelig en Sum af omtrent 800,000 Pund.
Berlingske Tidende, 1836-03-14
Portugal. – Fra Lissabon skrives under 20de Februar: "J Torsdags sendte Dronningen atter Bud efter Hr. M. A. Carvalho, for med ham at raadslaae om det nye Ministerium; men han afslog peremtorisk at indtræde i et hvilket som helst saadant.
Berlingske Tidende, 1836-03-14
Der er indtraadt en alvorlig Tvist mellem Dronningen og hendes Ministre og Prindsen, hendes Gemals, Ophøielse til Armeens Overbefalingsmand; Krigsministeren skal have vægret sig ved at undertegne Patentet. Og saameget desto mindre turde det vel neppe vare længe førend et nyt Cabinetvælges; kun er det betænkeligt, at det nuværende nok ikke er saa upopulairt (og det vil dog sige meget) som hiint Forlangende af Dronningen.
Berlingske Tidende, 1836-03-14
Lord Howard de Walden er i daglig Underhandling med Ministeren for de udenlandske Anliggender om Handelstractaten. Han skal have tilbudt Nedsættelsen af Tolden paa portugisiske Vine imod paa denne Side at erholde Reductioner for brittiske Uld- og Bomuldsvarer, men det skal – i Overeenstemmelse med Cortes's afgjorte Utilbøielighed hertil – være blevet afslaaet. Uordamerica. Paketbaaden "Albany er ankommet til Havre med Efterretninger fra Washington af 10de f. M. Hr. Raynald havde den 5te, altsaa flere Dage efter at det brittiske Mæglingstilbud var blevet bekjendt i Washington, foreslaaet i Repræsentanthuset, at Dagsordenen skulde ophæves og at det skulde tillades ham at foreslaae en Proposition, i Følge hvilken Huset skulde erklære sig for Jndholdet af Præsidentens sidste Budskab. Der besluttedes at tage dette under Overveielse. Den 8de sendte Præsidenten et Budskab til Congressen, hvilket Rummet først tillader os at meddele fuldstændigt i Morgen; men følgende vigtige Yttring udhæve vi foreløbigt: "Jeganbefaler at udsætte Beraadslaaningen over den Deel af mit særdeles Budskab af 15de Januar d. A., i hvilket jeg foreslog den deelvise Ophævelse af Samqvemmet med Frankerig. Bemærkning.
Berlingske Tidende, 1836-03-14
Mange franske Tidender og Journaler paastaae, at den bekjendte Digter Beranger er den offentlige Menings Speil i sit Fædreneland. Skulde det være sandt, saa existerer der næsten ingen Religion meer i Frankerig. Voltaires philosophiske Skole, hvoraf de høiere Classer hentede deres Jrreligiøsitet, er lidt efter lidt sjunket, indtil den nu er blevet Hovedskolen for det nittende Aarhundredes Folk. Denne bemærkning maa bedrøve enhver Ven af Frankerig. Den huuslige Lykke er Grundvolden for det offentlige Vel, men uden Religion gives der ingen huuslig Lykke. Det samme Baand, der knytter Mennesket til Himlen, forener ham med sin Familie.
Berlingske Tidende, 1836-03-14
Det Kongelige Theater. J Aften opføres: Sproglæreren, Lystspil; og Guld korset, Lystspil. Morgen Aften: Muserne, Forspil i Anledning af Frydendals Død, af Hr. Professor J. L. Heiberg; og De to Dage eller Flygtningerne, Syngestykke i tre Acter af Bouilly, oversat til Cherubinis Musik af N. T. Bruun. Forestillingen er forbi omtrent Kl. 9.
Berlingske Tidende, 1836-03-14
Paa Onsdag: Ludvig den Ellevte (for Torsdags Abonnenterne). Paa Torsdag: Yelva; og Balletten Beteranen. Paa Fredag: Figaros Givtermaal. Paa Løverdag: Frierens Besøg; og Guldkorset.
Berlingske Tidende, 1836-03-14
Reisende. Til Kjøbenhavn, Hidkomne den 10 og 11 Marts Landmand, Hattesen fra Tøndern, Kjøbmændene Unna og Hambroch fra Odense; Auditeur v. Brackel fra Rendsborg; Consulatssecretair Channel, Lieutenant Turnerhjelm, Baron og Ritmester Benet, Kjøbmand Lehman, Jnspecteur Fristadius og Grosserer Setterval, alle fra Helsingøer; Proprietair Lange fra Frederiksholm; Handelsfuldmægtig Oertly fra Kiel, Kjøbmand Fahnøe fra Bogense; Apotheker Kjelstrøm og Auditeur Kjelstrøm fra Malm; Particulair Bang fra Ringsted. Slagelse Bane i 1836.
Berlingske Tidende, 1836-03-14
J den sidste udkomne Beretning om Selskabets Virksomhed anmeldtes, at man haabede, snart at kunne udsætte Priser for Fuldblod; men da Sagen angaaende faste Priser for Fuldblod paa Landets Baner endnu ikke er kommet til et endeligt Resultat, har Committeen troet heller at burde tilstede Fuldblodsheste Adgang til Løbene paa ovennævnte Maade, end at lade dem blive udelukkede til næste Aars Væddeløb, til hvilken Tid man venter at kunne anmelde flere og høiere Priser, til hvilke disse Heste kunne concurrere.
Berlingske Tidende, 1836-03-14
Committeen for Selskabets Forhandlinger i Sjælland. Collin. Lerche. Hornemann. Madsen. Solgte Ejendomme.
Berlingske Tidende, 1836-03-14
Ved 4de Auction, Tirsdagen den 8de dennes, solgtes for 3,100 Rbd. Sølv, Huset Nr. 258 i store Grønnegade, med derværende Brændeviinsværk, som er assureret for 8,700 Rbd. Sølv.
Berlingske Tidende, 1836-03-14
Fredagen den 11te derefter solgtes Gaarden Nr. 241, i Aabenraa, ligeledes ved fjerde Auction, for 8,360 Rbd. Sølv. Assurancesummen er 10,000 Rbd. Sølv.
Berlingske Tidende, 1836-03-14
Private Avertissementer.
Berlingske Tidende, 1836-03-14
Døde. Den 2den denne Maaned om Eftermiddagen Kl. 4 1/2 hensov ved en blid og rolig Død forhenværende Skibscapitain Peder Bjerregaard, i en Alder af 65 1/2 Aar, hvilket jeg ikke undlader herved at bekjendtgjøre for hans fraværende Slægt og Venner. Udesundbye ved Frederikssund, den 5te Marts 1836. Chr. Holst, Bødkermester.